URRUZUNO URRESTI (EH Bildu, 2015-06-25):
Eskerrik asko presidente andrea.
Nola ez gaurkoan gure lehen hitzak Periko Solabarriarentzat izango dira eta bere ibilbide militante nekaezinari.
Gaur Herri Kontuen Epaitegiko zazpi kide izendatuko ditugu. Epaitegi bat non jendartearen atxikimendua eta jendartearen prestigioan erabat galdua duen epaitegi bat. Eta gaurkoak, gaur hemengo bozketak eta bozketa egiteko moduak tribunal horren prestigioan lagundu beharrean, galduta daukanean sakondu egingo du.
Zergatik? Ez delako egiten irizpide objektiboen baitan. Eta irizpide objektiboen baitan egiten ez denez egiten da, Pastor jauna, partiduek unean uneko dituzten interesen arabera.
Zuk horri momentu honetan gerri politikoa deitu diozu. Guk horri kromo trukaketa deitzen diogu eta guk ez daukagu gerri politikorik horretan, inflexibleak gara horretan. Gu ez gara sartuko kromo trukaketetan.
Eta esaten denean bi urtetan ez garela horretaz arduratu, irizpide objektiboen baitan egingo balitz, ez legoke inor zertan arduratu. Momentua heltzen denean irizpide horiek markatutakoaren baitan aukeratuko liratezkelako ordezkari horiek.
Zentzu horretan Euskal Herria Bilduk dakizuenez, lege proposamen bat aurkeztu zuen. Eta bai, aste honetan aurkeztu dugu...
...ordezkari horiek.
Zentzu horretan, Euskal Herria Bilduk, dakizuenez, lege proposamen bat aurkeztu zuen, eta bai, aste honetan aurkeztu dugu.
Eta lege proposamen horrek nagusiki bi neurri, bi irizpide jasotzen ditu. Alde batetik, proportzionaltasunarena. Kromo trukaketarik egon ez dadin.
Ganbara honetako proportzionaltasunarekin, ordezkaritzarekin, gure ustez, tribunal horrek izan beharko luke nolabaiteko logika bat jarraitzen duena. Eta zentzu horretan, gure ustez, momentu honetan, eta hori izan da guk defendatu nahi izan duguna, momentu honetan horri jarraikiz, Eusko Alderdi Jeltzaleari hiru egokituko zitzaizkion, bi Euskal Herria Bilduri, bat zuei eta bat Alderdi Popularrari.
Eta esaten dena, gu arduratu gara, klaro, gu arduratu gara, guk nola izaten ditugun bi, eta gaur hemen gertatu dena da Alderdi Sozialistak, adibidez, Jose Luis Bilbaoren apoa irentsi egin behar izan duela, badakigu zuek ere horretan ez zaudetela ados, baina apoa irentsi egin behar izan duzue, zergatik? Ba adibidez, aste honetan ere izan dugun Arartekoaren albokoa izendatzeko aukera izan duzuelako.
Eta zuk horri ardura deitzen diozu? Guk horri kromo trukaketa deitzen diogu. Eta berriro esango diot. Inflexibleak, gerrikorik ez dugu eta ez dugu guk edukiko aurrerantzean ere ezein kromo trukaketa horietan.
Eta gaur hemen egin den bozketa horren islada izan da. Gaur aukeratu dugu, une honetan, Bizkaiko Aldun Nagusia den pertsona bat aldi berean tribunaleko kidea da. Ez omen dago bateraezintasunik. Eta hori da zuek onartu duzuena.
Hori da zuek onartu duzuena eta guk, aldiz, beste ordezkaritza bat planteatu izan dugu, ez da egon akordiorako aukerarik, orduan guk diktamenarekin ados ez gaudelako, abstentziora joko dugu, eta gure bi kideei soilik emango diogu bozka, uste dugulako gaur hemen gertatu dena, lehen esan bezala, tribunalaren prestigioa herritarraren aldetik behar duen atxikimendua eta herritarren zor behar izan dioten errespetuarekiko, gaur hemen egin den ariketa honek guztiz kontrako jarrerak lortuko dituela.
Beraz, esan bezala, horregatik abstentziora jo dugu eta gure bi kideei soilik emango diogu bozka.
Besterik ez.